Here is a page extracted from Wikipedia that may contain CSS, HTML, and a lot of unformatted text.

Title: Castellano d'a Riocha medieval
Content: O Castellano d'a Riocha medieval estió a variant de l'idioma castellano que se charró en A Riocha en a Edat Meya por castellanizar-se o navarro-aragonés que se i charraba.

O riochán precastellano ye representato por as Glosas Emilianenses, o castellano d'a Riocha medieval ye representato por o que escribiba Gonzalo de Berceo y por bels textos d'o Becerro de Val Vanera. Cuan Castiella conquier A Riocha a lo reino de Navarra empecipia una lenta castellanización.

Fonetica 
En A Riocha se rechistran castellanismos foneticos ya en o sieglo XI:
Aspiración d'a F- inicial
-it- > ch, en  peggare (pechar en castellano, peitar en aragonés, que vien d'o latín PACTARE).
-ll- > -j-. Se vei a j prepalatal fricativa sonora d'o castellano medieval representata con g en kallega (calleja en castellano actual), castegon (castejón en castellano actual, castellón en aragonés).

O castellano medieval d'a Riocha teneba afinidaz foneticas con o castellano de Cantabria en contraposición a o burgalés, porque teneba:
 Grupo  -MB-  (palombiella).
 Grupo  -mn- (nomne, semnar), que en castellano hue ye -mbr-.

Morfolochía 
Coincidiba con lo castellano de Cantabria en:
 Emplego de contracción preposición-articlo como de ena, cona:
Ennos folos, ennos posateros, ennas eras, enna Guardia, enna plana, ennos foios. As formas o, os, a, as nomás se troban que dezaga d'a preposición en.

Se'n diferenciaba sindembargo en que bi heba bellas particularidaz:
 Articlo lo. Se rechistra encara en o libro becerro de Val Vanera, d'o sieglo XI:
lo espino, lo prato, lo laco, lo abatte, lo Caluo.
 Lo pronombre de dativo li, lis, que hue encara se troba en cheso y ansotano yera a sola que s'emplegaba en l'Alta Riocha en lo sieglo XIII.
 En o sieglo XI s'emplega encara o demostrativo singular esti y aquesti como en romance navarro, en cheso y en aragonés d'a Comunidat de Teruel.
 A conchunción plus que coexistiba con mays.
 Se conservaba lo emplego de –iello, que no se fació -illo dica mitat d'o sieglo XIII.
 Entre os sieglos XIII y XIV, A Riocha ye entre os zaguers puestos on os textos notarials encara tienen perdua de vocal final: siet, -ment, Torr, recibient. Este caracter heba entrau en castellano septentrional por o camín de Sant Chaime, plegó a estar muito estendillau, pero en ixos tiempos que este caracter yera en decadencia en castellano cheneral por a normativa alfonsí basada en o toledano.

Lexico 
Dica o castellano d'a Riocha actual presenta aragonesismos lexicos como rosada.

Referencias

Bibliografía 
 Rafael Lapesa: Historia de la lengua española. Editorial Gredos. 1981

Riochan medieval